Държавен вестник, бр. 18, 2010 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  18
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА,
УЧРЕЖДЕНИЯ И ОБЩИНИ
МИНИСТЕРСТВО
 НА ИКОНОМИКАТА, ЕНЕРГЕТИКАТА 
И ТУРИЗМА
РАЗРЕШЕНИЕ № 66
от 4 февруари 2010 г.
за проучване на твърди горива – подземни богат­
ства по чл. 2, ал. 1, т. 4 от Закона за подземните 
богатства, в площ „Свогенски антрацитен басейн“, 
община Костинброд и община Своге, област София
На основание чл. 49, ал. 2 във връзка с чл. 7, 
ал. 2, т. 2, чл. 42, ал. 1, т. 3 и чл. 5, т. 1 от Закона 
за подземните богатства и протоколно решение 
№ 3 от 20.І.2010 г. на Министерския съвет на Ре­
публика България разрешавам на „Енерджи мар­
кет“ – АД – титуляр на разрешението, търговско 
дружество, регистрирано с решение на Софийския 
градски съд по ф. д. № 13230/2003, със седалище и 
адрес на управление София, бул. Патриарх Евтимий 
64, ет. 4, ап. 9, да извърши за своя сметка и риск 
проучване на твърди горива – подземни богатства 
по чл. 2, ал. 1, т. 4 от Закона за подземните бо­
гатства, в площ „Свогенски антрацитен басейн“ 
в землището на община Костинброд и община 
Своге, област София, при следните условия:
1. Размерът на площта е 152 кв. км.
2. Границите на площта са определени с коорди­
натите на граничните точки от № 1 до № 4 в коор­
динатната система 1970 г. съгласно приложението.
3. От площта по т. 1 и 2 се изключва защитена 
зона „Бабин пласт“, обявена със Заповед № 853 от 
10.VІІІ.1983 г. на КОПС.
4. Срокът на разрешението е 3 години.
5. Редът и условията за осъществяване на дей­
ностите по проучване в площта по т. 1 и 2, както 
и правата и задълженията на титуляря на разре­
шението се определят в договора за проучване.
6. Полевите геологопроучвателни работи, изпъл­
нявани от титуляря на разрешението, не трябва да 
засягат териториите на паметници на културата и 
техните охранителни зони, разположени в проуч­
вателната площ.
7. Видовете и обемът на търсещите и проучва­
телните работи, както и добивът за технологични 
изпитвания се определят в договора за проучване.
8. Разрешението за проучване влиза в сила от 
датата на сключване на договора за проучване.
9. Контролът по изпълнението на разрешението и 
на сключения договор се осъществява от министъра 
на икономиката, енергетиката и туризма.
Министър: Тр. Трайков
Приложение по т. 2
Списък на координатите на граничните точки на 
площ „Свогенски антрацитен басейн“ в координатна 
система 1970 г.
№
Х
Y
1
4626000
8488500
2
4635500
8488000
3
4635500
8504500
4
4626000
8504500
1610
МИНИСТЕРСТВО
НА ОКОЛНАТА СРЕДА И ВОДИТЕ
ЗАПОВЕД № РД-110
от 2 февруари 2010 г.
На основание чл. 10, ал. 1, 2 и 3 от Закона за 
лечебните растения във връзка със специалния ре­
жим на опазване и ползване на лечебните растения 
през 2010 г. нареждам: 
1. Определям допустимите за събиране количе­
ства билки (кг сухо тегло) съгласно приложението 
от естествените находища извън територията на 
националните паркове на следните видове лечебни 
растения:
Божур червен (Paeonia peregrina Mill.) 
Зърнастец елшовиден (Frangula alnus Mill.)
Иглика лечебна (Primula veris L.)
Катраника (Artemisia alba Turra)
Лазаркиня, еньовче ароматно (Galium odoratum 
(L.) Scop.)
Лудо биле, старо биле (Atropa belladonna L.)
Ранилист лечебен (Betonica officinalis L.)
Решетка безстъблена (Carlina acanthifolia All.)
Тлъстига лютива (Sedum acre L.)
Трън кисел (Berberis vulgaris L.) 
Шапиче (Alchemilla vulgaris complex).
2. Забранявам събирането в националните пар­
кове на билки от видовете лечебни растения по т. 1.
3. Забранявам събирането на билки от естест­
вените им находища от видовете лечебни растения 
по т. 1 извън количествата и районите, определени 
в приложението. 
4. Забранявам разпределение на билки от видо­
вете лечебни растения по т. 1 на билкозаготвителни 
пунктове, които не отговарят на изискванията 
на Наредба № 5 от 2004 г. на МЗ и МОСВ (ДВ, 
бр. 85 от 2004 г.).
5. Забранявам събирането на билки от естестве­
ните им находища на територията на цялата страна 
от следните видове лечебни растения:
Бенедиктински трън, пресечка (Cnicus benedictus L.)
Волски език (Phyllitis scolopendrium (L.) Newm.)
Горицвет пролетен (Adonis vernalis L.)
Дилянка лечебна, валериана (Valeriana officinalis L.)
Залист бодлив (Ruscus aculeatus L.)
Изтравниче, страшниче (Asplenium trichomanes L.)
Исландски лишей (Cetraria islandica (L.) Ach.)
Исоп лечебен (Hyssopus officinalisL. ssp.aristatus)
Какула едроцветна (Salvia tomentosa Mill.)
Копитник (Asarum europaeum L.)
Мечо грозде (Arctostaphyllos uva-ursi (L.) Spreng)
Момина сълза (Convallaria majalis L.)
Оман бял (Inula helenium L.)
Папаронка жълта, жълт мак (Glaucium flavum 
Crantz)
Пелин сантонинов (Artemisia santonicum L.)
Пирински чай (Sideritis scardica Grisb.)
Пищялка панчичева (Angelica pancici Vand)
Плаун бухалковиден (Lycopodium clavatum L.)
Риган бял (Origanum vulgare L. Ssp. Hirtum(Link) 
Ietswaart)
Ружа лечебна (Althaea officinalis L.)
Салеп (Orchis sp. diversa)
Смил жълт (Helichrysum arenarium (L.) Moech.)
Хуперция иглолистна, плаун обикновен (Huperzia 
inundata (L.) Bernh=L.selago)
Цистозира (Cystoseira barbata (Good et Vood) Ag.).
6. Ограниченията и забраните по заповедта не 
се отнасят за количествата билки, събирани за 
лични нужди.
7. Контрола по изпълнение на настоящата заповед 
възлагам на съответните регионални инспекции по 
околна среда и водите.
Министър: Н. Караджова